CELEX: 32014R0329
Language: el
Date: 2014-03-31 00:00:00
Title: Εκτελεστικός κανονισμός (EE) αριθ. 329/2014 της Επιτροπής, της 31ης Μαρτίου 2014 , για τη 211η τροποποίηση του κανονισμού (ΕΚ) αριθ. 881/2002 του Συμβουλίου για την επιβολή συγκεκριμένων περιοριστικών μέτρων κατά ορισμένων προσώπων και οντοτήτων που συνδέονται με το δίκτυο της Αλ Κάιντα

1.4.2014   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 98/11
            
         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (EE) αριθ. 329/2014 ΤΗΣ ΕΠΙΤΡΟΠΉΣ
   της 31ης Μαρτίου 2014
   για τη 211η τροποποίηση του κανονισμού (ΕΚ) αριθ. 881/2002 του Συμβουλίου για την επιβολή συγκεκριμένων περιοριστικών μέτρων κατά ορισμένων προσώπων και οντοτήτων που συνδέονται με το δίκτυο της Αλ Κάιντα
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΚ) αριθ. 881/2002 του Συμβουλίου, της 27ης Μαΐου 2002, για την επιβολή συγκεκριμένων περιοριστικών μέτρων κατά ορισμένων προσώπων και οντοτήτων που συνδέονται με το δίκτυο της Αλ Κάιντα (1), και ιδίως το άρθρο 7 παράγραφος 1 στοιχείο α) και το άρθρο 7α παράγραφοι 1 και 5,
   Εκτιμώντας τα ακόλουθα:
   
               (1)
            
            
               Το παράρτημα I του κανονισμού (ΕΚ) αριθ. 881/2002 απαριθμεί τα πρόσωπα, τις ομάδες και τις οντότητες που αφορά η δέσμευση κεφαλαίων και οικονομικών πόρων βάσει του εν λόγω κανονισμού.
            
         
               (2)
            
            
               Στις 14 Φεβρουαρίου 2014, η Επιτροπή Κυρώσεων του Συμβουλίου Ασφαλείας των Ηνωμένων Εθνών (ΣΑΗΕ) αποφάσισε να τροποποιήσει μία καταχώριση στον κατάλογο των προσώπων, ομάδων και οντοτήτων που αφορά η δέσμευση κεφαλαίων και οικονομικών πόρων. Επιπλέον, στις 14 Μαρτίου 2014, η Επιτροπή Κυρώσεων του ΣΑΗΕ αποφάσισε να διαγράψει ένα φυσικό πρόσωπο από τον κατάλογο προσώπων, ομάδων και οντοτήτων που αφορά η δέσμευση κεφαλαίων και οικονομικών πόρων και να προσθέσει ένα φυσικό πρόσωπο στον κατάλογο.
            
         
               (3)
            
            
               Κατά συνέπεια, το παράρτημα Ι του κανονισμού (ΕΚ) αριθ. 881/2002 θα πρέπει να τροποποιηθεί ανάλογα.
            
         
               (4)
            
            
               Για να διασφαλιστεί η αποτελεσματικότητα των μέτρων που προβλέπονται στον παρόντα κανονισμό, ο κανονισμός θα πρέπει να τεθεί σε ισχύ πάραυτα,
            
         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Το παράρτημα I του κανονισμού (ΕΚ) αριθ. 881/2002 τροποποιείται σύμφωνα με το παράρτημα του παρόντος κανονισμού.
   Άρθρο 2
   Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα της Ευρωπαϊκής Ένωσης.
   
      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 31 Μαρτίου 2014.
      
         
            Για την Επιτροπή,
         
         
            εξ ονόματος του Προέδρου,
         
         
            Προϊστάμενος της Υπηρεσίας Μέσων Εξωτερικής Πολιτικής
         
      
   
   
      (1)  ΕΕ L 139 της 29.5.2002, σ. 9.
   
      ΠΑΡΑΡΤΗΜΑ
      Το παράρτημα I του κανονισμού (ΕΚ) αριθ. 881/2002 τροποποιείται ως εξής:
      
                  1.
               
               
                  Η καταχώριση «Global Relief Foundation (GRF) Διεύθυνση: α) 9935 South 76th Avenue, Unit 1, Bridgeview, Illinois 60455, ΗΠΑ· β) PO Box 1406, Bridgeview, Illinois 60455, ΗΠΑ. Άλλες πληροφορίες: α) Άλλες χώρες δράσης: Αφγανιστάν, Μπαγκλαντές, Ερυθραία, Αιθιοπία, Γεωργία, Ινδία, Ιράκ, Δυτική Όχθη και Γάζα, Σομαλία και Συρία· β) Ομοσπονδιακός αριθμός ταυτοποίησης εργοδοτών ΗΠΑ: 36-3804626· γ) Αριθμός ΦΠΑ: BE 454419759. Ημερομηνία κατονομασίας που αναφέρεται στο άρθρο 2α παράγραφος 4 στοιχείο β): 22.10.2002.» υπό τον τίτλο «Νομικά πρόσωπα, ομάδες και οντότητες» αντικαθίσταται από το ακόλουθο κείμενο:
                  «Global Relief Foundation (GRF) Διεύθυνση: α) 9935 South 76th Avenue, Unit 1, Bridgeview, Illinois 60455, ΗΠΑ· β) PO Box 1406, Bridgeview, Illinois 60455, ΗΠΑ. Άλλες πληροφορίες: α) Άλλες χώρες δράσης: Αφγανιστάν, Μπαγκλαντές, Ερυθραία, Αιθιοπία, Γεωργία, Ινδία, Ιράκ, Δυτική Όχθη και Γάζα, Σομαλία και Συρία· β) Ομοσπονδιακός αριθμός ταυτοποίησης εργοδοτών ΗΠΑ: 36-3804626. Ημερομηνία κατονομασίας που αναφέρεται στο άρθρο 2α παράγραφος 4 στοιχείο β): 22.10.2002.».
               
            
                  2.
               
               
                  Η ακόλουθη καταχώριση προστίθεται υπό τον τίτλο «Φυσικά πρόσωπα»:
                  «Malik Muhammad Ishaq (γνωστός και ως Malik Ishaq). Διεύθυνση: Πακιστάν. Ημερομηνία γέννησης: περί το 1959. Τόπος γέννησης: Rahim Yar Khan, επαρχία Punjab, Πακιστάν. Υπηκοότητα: Πακιστανός. Άλλες πληροφορίες: α) Φυσικά χαρακτηριστικά: εύσωμος με χρώμα οφθαλμών μαύρο, χρώμα μαλλιών μαύρο και χρώμα επιδερμίδας μετρίως καστανό με πυκνή μαύρη γενειάδα· β) Φωτογραφία διαθέσιμη για καταχώριση σε Ειδική Αγγελία ΙΝΤΕΡΠΟΛ-Συμβουλίου Ασφαλείας των Ηνωμένων Εθνών. Ημερομηνία κατονομασίας που αναφέρεται στο άρθρο 2α παράγραφος 4 στοιχείο β): 14.3.2014.».
               
            
                  3.
               
               
                  Η ακόλουθη καταχώριση υπό τον τίτλο «Φυσικά πρόσωπα» διαγράφεται:
                  «Yacine Ahmed Nacer (γνωστός και ως α) Yacine di Annaba, β) Il Lungo, γ) Naslano). Διεύθυνση: 6 rue Mohamed Khemisti, Annaba, Αλγερία. Ημερομηνία γέννησης: 2.12.1967. Τόπος γέννησης: Annaba, Αλγερία. Υπηκοότητα: Αλγερινός. Άλλες πληροφορίες: α) Φέρεται ότι διαμένει στην Αλγερία από το 2009· β) Όνομα πατρός: Ahmed Nacer Abderrahmane. Όνομα μητρός: Hafsi Mabtouka. Ημερομηνία κατονομασίας που αναφέρεται στο άρθρο 2α παράγραφος 4 στοιχείο β): 17.3.2004.».